**Līgums Nr. \_\_\_\_\_\_\_\_\_**

par HIV profilakses programmas īstenošanu

Ķekavā 2019. gada 15. janvārī

**Pašvaldības aģentūra „Ķekavas sociālās aprūpes centrs”**, reģ. Nr. 90001893339, adrese: Gaismas iela 19 k-8, Ķekava, Ķekavas pagasts, Ķekavas novads, LV-2123, tās direktora p. i. Māra Barona personā, kurš rīkojas uz nolikuma pamata (turpmāk arī – pasūtītājs) no vienas puses un

**Biedrība „Apvienība HIV.LV”**, reģ. Nr. 40008102142, juridiskā adrese: Nākotnes iela 6-14, Ķekava, Ķekavas pagasts, Ķekavas novads, LV-2123, tās valdes priekšsēdētāja Aleksandra Molokovska personā, kurš rīkojas uz statūtu pamata (turpmāk arī – pakalpojuma sniedzējs), no otras puses,

abi kopā un katrs atsevišķi saukti arī – līdzējs / līdzēji, noslēdz šādu līgumu par HIV profilakses programmas īstenošanu (turpmāk arī – līgums):

1. Līguma priekšmets.
	1. Pasūtītājs pasūta un pakalpojuma sniedzējs sniedz narkotisko vielu lietotājiem un viņu kontaktpersonām **HIV profilakses programmas pakalpojumu** (turpmāk arī – pakalpojums), kurā ietilpst:
		1. kaitējuma mazināšanas darbības („ielu darbs”) ar augstu HIV inficēšanās risku pakļautajām iedzīvotāju grupām un HIV inficētajiem, t. i., sterilo šļirču izsniegšana un izlietoto šļirču savākšana, prezervatīvu izsniegšana, dezinficējošo, pārsienamo un citu medicīnisko materiālu izsniešana, literatūras par HIV profilaksi un ārstēšanu izplatīšana, informēšana par iespējām veikt HIV testu, informēšana par iespējām saņemt sociālos un medicīnisko pakalpojumus, psihologa konsultācijas;
		2. „ielu darba” uzraudzība, uzskaite, grāmatvedība un atskaites gatavošana un sniegšana, tai skaitā arī līgumsaistību ietvaros starp pasūtītāju un Slimību profilakses un kontroles centru;
		3. kompetences ietvaros iedzīvotāju konsultēšana kaitējuma mazināšanas jautājumos;
		4. pēc pasūtītāja nepieciešamības lekciju lasīšana mērķauditorijai par narkotiku atkarību, HIV profilaksi, pēcekspozīcijas profilaksi, atšķirīgas attieksmes pret HIV pozitīvajiem cilvēkiem prevenciju.
	2. Pakalpojuma sniedzējs sniedz pakalpojumu Ķekavas novada administratīvajā teritorijā.
	3. Pakalpojuma sniegšanas termiņš ir no 2019. gada 15. janvāra līdz 2019. gada 31. decembrim.
2. Samaksa un norēķinu kārtība.
	1. Pasūtītājs par pakalpojumu maksā pakalpojuma sniedzējam **3450,00 EUR** (trīs tūkstoši četri simti piecdesmit eiro, nulle centi) bez PVN.
	2. Par 2019. gada janvāra mēnesi pasūtītājs veic samaksu par pakalpojumu **150,00 EUR** (simt piecdesmit eiro, nulle centi) apmērā bez PVN.
	3. Par 2019. gada februāra mēnesi un turpmākajiem mēnešiem pasūtītājs katru mēnesi veic samaksu par pakalpojumu **300,00 EUR** (trīs simti eiro, nulle centi) apmērā bez PVN.
	4. Pasūtītājs veic samaksu par pakalpojumu 10 (desmit) darba dienu laikā no rēķina un pakalpojuma sniedzēja darba atskaites saņemšanas dienas. Pakalpojuma sniedzējs rēķinu izraksta par iepriekšējā mēnesī sniegto pakalpojumu.
	5. Pakalpojuma sniedzējs darba atskaitē norāda rezultatīvos rādītājus atbilstoši līguma 1. punktā minētajam pakalpojuma aprakstam.
	6. Norēķini par pakalpojumu tiek veikti bezskaidras naudas veidā ar pārskaitījumu uz pakalpojuma sniedzēja līgumā norādīto norēķinu kontu.
	7. Par samaksas brīdi tiek uzskatīta diena, kad pasūtītājs ir veicis naudas pārskaitījumu uz pakalpojuma sniedzēja norēķinu kontu.
3. Līdzēju pienākumi.
	1. Pasūtītājam ir pienākums:
		1. ievērot līgumā noteikto norēķinu kārtību un apmaksāt pakalpojumu līgumā noteiktajā termiņā;
		2. savlaicīgi informēt pakalpojuma sniedzēju par pakalpojuma pilnīgu vai daļēju neatbilstību līguma noteikumiem;
		3. veikt izlietoto šļircu un adatu utilizēšanu par saviem līdzekļiem;
		4. bez maksas nodrošināt pakalpojuma sniedzējam telpas līgumā minēto lekciju vadīšanai un patstāvīgi pieaicināt interesentus.
	2. Pakalpojuma sniedzējam ir pienākums:
		1. sniegt pakalpojumu un nodrošināt grāmatvedības uzskaiti atbilstoši līgumā un normatīvajos aktos noteiktajām prasībām;
		2. līguma summu izmantot pakalpojuma nodrošinātāju atlīdzības izmaksai, ko pakalpojuma sniedzējs nosaka patstāvīgi;
		3. nodrošināt pasūtītāja pārstāvjiem netraucēti veikt pakalpojuma kvalitātes, apjoma, grāmatvedības uzskaites un piešķirto finanšu līdzekļu izlietojuma kontroli;
		4. nekavējoties rakstveidā informēt pasūtītāju par neiespējamību turpmāk sniegt pakalpojumu vai šķēršliem, kas ietekmē pakalpojuma sniegšanu;
		5. katru mēnesi sagatavot atskaiti par pakalpojuma sniegšanu un gada pārskatu, un iesniegt Pasūtītājam;
		6. iesaistīties tādu pasūtītāja projektu izstrādē, kas pilnībā vai daļēji vērsti uz kaitējuma mazināšanu un HIV infekcijas profilaksi;
		7. pēc pasūtītāja pieprasījuma līguma darbības laikā novadīt 3 (trīs) lekcijas par pasūtītāja ieteiktajām tēmām. Katras lekcijas ilgums ir līdz 2 (divām) akadēmiskajām stundām;
		8. nodrošināt savā mājaslapā [www.hiv.lv](http://www.hiv.lv) atsevišķu šķirkli par HIV profilakses programmu Ķekavas novadā, kā arī nodrošināt ar pasūtītāju saskaņotu paziņojumu ievietošanu mājaslapā.
4. Līdzēju tiesības.
	1. Pasūtītājam ir tiesības:
		1. saņemt pilnīgu, patiesu un saprotamu informāciju par pakalpojuma izpildi un pakalpojuma sniegšanā izlietotajiem finanšu līdzekļiem;
		2. veikt pakalpojuma pārbaudi saskaņā ar normatīvajiem aktiem un atbilstoši līguma nosacījumiem.
	2. Pakalpojuma sniedzējam ir tiesības:
		1. pieprasīt un saņemt no pasūtītāja informāciju par jautājumiem, kas saistīti ar pakalpojuma sniegšanu;
		2. Līgumā noteiktajā termiņā un kārtībā saņemt samaksu par sniegto pakalpojumu.
5. Atbildība un strīdu risināšana.
	1. Līdzēji ir atbildīgi viens otram par savu no līguma izrietošo saistību pienācīgu izpildi. Ja viena līdzēja darbības vai bezdarbības rezultātā otram līdzējam tiek nodarīti zaudējumi vai kaitējums, attiecīgais līdzējs tos atlīdzina saskaņā ar līgumu un normatīvajos aktos noteiktajā kārtībā.
	2. Ja pasūtītājs neievēro līguma 2.4. punktā minēto termiņu, pakalpojuma sniedzējam ir tiesības aprēķināt un piemērot pasūtītājam līgumsodu 0,5% (viena desmitā daļa procenta) apmērā nokavētās maksājuma summas bez PVN par katru nokavējuma dienu, bet ne vairāk kā 10% (desmit procenti) no nokavētās maksājuma summas bez PVN.
	3. Par līgumsoda piemērošanu pasūtītājs tiek informēts rakstveidā uz līgumā norādīto pasūtītāja adresi. Pasūtītājam ir pienākums līgumsodu apmaksāt 15 (piecpadsmit) dienu laikā no paziņojuma saņemšanas dienas, vai iesniegt pretenziju pakalpojuma sniedzējam par līgumsoda piemērošanas pamatotību.
	4. Līgumsoda samaksa neatbrīvo pasūtītāju no līgumā noteikto saistību izpildes.
	5. Strīdus, kas radušies līguma izpildes gaitā, līdzēji cenšas risināt savstarpēji sarunu ceļā. Ja līdzēji nevar strīdu atrisināt sarunu ceļā, strīdu risina tiesā Latvijas Republikas normatīvajos aktos noteiktajā kārtībā.
6. Nepārvarama vara.
	1. Līdzēji ir atbrīvoti no atbildības par līgumā noteikto saistību neizpildi vai nepienācīgu izpildi nepārvaramas varas apstākļu dēļ, kurus līdzēji nevarēja ne paredzēt, ne novērst, ne ietekmēt un par kuru rašanos līdzēji nav atbildīgi (piem., stihiskas nelaimes, kara darbība, blokāde, nemieri u.c.).
	2. Līdzējs, kura saistību izpildi līguma ietvaros ietekmē nepārvaramas varas apstākļi, nekavējoties par to informē otru līdzēju.
	3. Uz nepārvaramas varas laiku no līguma izrietošās līdzēju saistības tiek apturētas un līgumā noteiktie termiņi tiek pagarināti uz laiku, uz kādu ilgst nepārvaramas varas apstākļi.
	4. Ja nepārvaramas varas apstākļi ilgst ilgāk kā 90 (deviņdesmit) dienas, līdzēji kopīgi risina jautājumu par līguma turpmāku izpildi vai tā izbeigšanu.

7. Līguma darbības laiks, grozīšana un izbeigšana.

* 1. Līgums stājas spēkā ar līdzēju parakstīšanas brīdi un ir spēkā līdz tajā noteikto līdzēju saistību pilnīgai izpildei.
	2. Līguma grozīšana ir pieļaujama, līdzējiem savstarpēji vienojoties.
	3. Līguma grozījumi noformējami rakstveidā, līdzējiem abpusēji tos parakstot. Līguma grozījumi uzskatāmi par neatņemamu līguma sastāvdaļu.
	4. Līdzējiem ir tiesības izbeigt līgumu pirms termiņa, rakstveidā par to vienojoties.
	5. Pasūtītājam ir tiesības vienpusēji atkāpties no līguma pirms termiņa, nosūtot pakalpojuma sniedzējam pamatotu rakstveida paziņojumu par līguma izbeigšanu, šādos gadījumos:
		1. pakalpojuma sniedzējs 2 (divu) nedēļu laikā kopš pasūtītāja paziņojuma nosūtīšanas dienas nav novērsis pakalpojuma neatbilstību līgumam, normatīvajiem aktiem;
		2. pakalpojuma sniedzējs ir būtiski pārkāpis līguma vai normatīvo aktu noteikumus un pārkāpuma rezultātā radīts kaitējums pakalpojuma saņēmējiem, vai, ja pakalpojuma sniedzējs pasūtītājam ir sniedzis nepatiesu informāciju;
		3. pasūtītājam nav iespējams izpildīt savas saistības no viņa neatkarīgu apstākļu dēļ, tai skaitā arī, pasūtītājam netiek piešķirts pakalpojuma nodrošināšanai nepieciešamais finansējums, konstatēts, ka vairs nepastāv nepieciešamība pēc pakalpojuma.
	6. Pakalpojuma sniedzējam ir tiesības vienpusēji atkāpties no līguma pirms termiņa, nosūtot pasūtītājam pamatotu rakstveida paziņojumu par līguma izbeigšanu, šādos gadījumos:
		1. pakalpojuma sniedzējam no viņa neatkarīgu apstākļu dēļ vairs nav iespējams nodrošināt pakalpojumu;
		2. pasūtītājs neveic samaksu par saņemto pakalpojumu ilgāk kā 1 (vienu) mēnesi.
	7. Ja līgums vienpusēji izbeigts pirms termiņa, tas uzskatāms par izbeigtu 7 (septītajā) dienā no paziņojuma nosūtīšanas dienas.
1. Citi noteikumi.
	1. Ja tiek veiktas izmaiņas līgumā minētajā līdzēja kontaktinformācijā vai rekvizītos, līdzējs paziņo par to otram līdzējam rakstveidā ne vēlāk kā 3 (trīs) darba dienu laikā.
	2. Gadījumi, kas nav atrunāti vai nav pienācīgi atrunāti līgumā, līdzēji risina atbilstoši spēkā esošajiem normatīvajiem aktiem.
	3. Pasūtītāja pārstāvis līguma izpildes jautājumos: Māris Barons, mob. tālr. +371 29191395, e-pasts: maris.barons@kekava.lv.
	4. Pakalpojuma sniedzēja pārstāvis līguma izpildes jautājumos: Aleksandrs Molokovskis, mob. tālr. +371 26062077, e-pasts: apvieniba@apvienibahiv.lv.
	5. Līgums sagatavots latviešu valodā, divos oriģinālos eksemplāros, katrs uz 4 (četrām) lapām, no kuriem viens atrodas pie pasūtītāja un otrs – pie pakalpojuma sniedzēja. Abiem līguma eksemplāriem ir vienāds juridiskais spēks.
2. Līdzēju paraksti un rekvizīti.

Pasūtītājs:

PA „Ķekavas sociālās aprūpes centrs”

Reģ. Nr. 90001893339

Adrese: Gaismas iela 19 k-8, Ķekava, Ķekavas pagasts, Ķekavas novads, LV-2123

Tālr. 67936435

E-pasts: sac@kekava.lv

Banka: AS „Swedbank”

Konts: LV95HABA0551009326409

\_\_\_\_\_\_\_\_\_\_\_\_\_\_\_\_\_\_\_\_\_\_ M. Marons

 Direktora p. i.

Pakalpojuma sniedzējs:

Biedrība „Apvienība HIV.LV”

Reģ. Nr. 40008102142

Adrese: Nākotnes iela 6-14, Ķekava, Ķekavas pagasts, Ķekavas novads, LV-2123

Tālr. +371 26062077

E-pasts: apvieniba@apvienibahiv.lv.

Banka: AS „Swedbank”

Konts: LV55HABA0551013367373

\_\_\_\_\_\_\_\_\_\_\_\_\_\_\_\_\_\_\_\_\_\_ A. Molokovskis

Valdes priekšsēdētājs